James McCawley

James David McCawley (n. la 30-an de marto 1938, m. la 10-an de aprilo 1999 en aĝo de 61 jaroj) estis skot-usona lingvisto.

Biografio
McCawley naskiĝis kiel James Quillan McCawley, Jr. al patrino Dr. Monica Bateman McCawley (n. 1901), kuracisto kaj kirurgo, kaj patro James Quillan McCawley (n. 1899), komercisto. En 1939 lia patro kaj du fratoj translokiĝis al Toronto kaj fondis tegmentfirmaon, sed lia patrino restis en Glasgovo kun la infanoj ĝis post la Dua Mondmilito. James Sr. translokiĝis al Novjorko kaj fine al Ĉikago, kie la familio aliĝis al li - intertempe la gepatroj ankoraŭ havis duan filon kaj poste du filinojn. Estis ĉe lia alveno en Ameriko, ke la gepatroj konsente kun la infano ŝanĝis la nomon de la juna McCawley al James David McCawley, forlasante la aldonaĵon "Junior", "la pli juna".biografia skizo, eltiraĵo el la revuo Language de septembro 2003, arkivigite el la retejo de la universitato de Ĉikago en februaro 2012 ()

Li transsaltis plurajn klasojn en la lernejo, eniris la universitaton de Ĉikago en 1954 en la aĝo de 16 jaroj, kaj baldaŭ estis frua akceptita en la magistran lernejon, de kiu li ricevis magistran gradon en matematiko en 1958. Li poste ricevis stipendion de la programo Fulbright por studi matematikon kaj logikon en 1959–60 ĉe la Westfälische Wilhelms-Universität en Münster. Dum ĉi tiu tempo li seniluziiĝis pri matematiko, kaj post partopreno en lingvistika kurso instruita de Eric Hamp, li pli kaj pli interesiĝis pri la temo kaj komencis preni lingvokursojn; reveninte al Ameriko, li kandidatiĝis al la nova lingvistika magistra programo ĉe MIT kaj estis akceptita, pasigante la sekvajn tri jarojn kiel membro de la unua doktora klaso tie. Li laboris kiel esplorasistanto kun la grupo pri Mekanika Tradukado en 1962 kaj 1963, kaj en 1965 li doktoriĝis pro disertaĵo sub Noam Chomsky pri "La akcenta sistemo de moderna norma japana lingvo". Tiutempe li jam revenis al la universitato de Ĉikago kiel docento pri lingvistiko. McCawley laboris ĉe la fakultato de lingvistiko ĉe la universitato de Ĉikago de 1964 ĝis sia subita kaj neatendita morto. 

Liaj interesoj ampleksis sintakson, semantikon, pragmatikon kaj fonologion. Li estas eble plej konata ene de lingvistiko pro sia laboro pri genera semantiko. Ekster akademiaj fakulaj rondoj li estas konata pro "The Eater's Guide to Chinese Characters", lia gvidlibro por deĉifri menuojn de ĉinaj restoracioj. 

 Fonto 
Baze la koncerna angla vikipedia artikolo en stato de la 28-a de junio 2025, iom koncizigita, kaj la indikita biografia referenco.

 Referencoj 

 Vidu ankaŭ 
 morao

Kategorio:Usonaj lingvistoj